Document ID: 32013D0748

KOMISSION TÄYTÄNTÖÖNPANOPÄÄTÖS,
annettu 10 päivänä joulukuuta 2013,
luvan antamisesta Kroatialle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi
(tiedoksiannettu numerolla C(2013) 8688)
(Ainoastaan kroaatinkielinen teksti on todistusvoimainen)
(2013/748/EU, Euratom)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan atomienergiayhteisön perustamissopimuksen,
ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan,
sekä katsoo seuraavaa:
(1)
Yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (2) 390 c artiklan nojalla, kuten Kroatian tasavallan liittymisehdoista sekä Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen mukautuksista tehdyn asiakirjan (3) 18 artiklassa tarkoitetun liitteen V otsikon 8 Verotus 2 kohdan e alakohdassa todetaan, Kroatia voi liittymispäivänä voimassa olleiden edellytystensä mukaisesti jatkaa kerran neuvoston direktiivin 2006/112/EY 135 artiklan 1 kohdan j alakohdassa ja liitteessä X olevan B osan 9 kohdassa tarkoitettujen rakennetun tai rakentamattoman rakennusmaan luovutusten vapautusta arvonlisäverosta 31 päivään joulukuuta 2014 saakka ja direktiivin 2006/112/EY liitteessä X olevan B osan 10 kohdassa tarkoitettujen kansainvälisten henkilökuljetusten vapautusta arvonlisäverosta niin kauan kuin samaa vapautusta sovelletaan jossakin ennen Kroatian liittymistä liittyneessä jäsenvaltiossa; kyseiset liiketoimet on otettava huomioon laskettaessa arvonlisäverosta kertyviä varoja.
(2)
Kroatia on pyytänyt komissiolta lupaa käyttää eräitä likimääräisiä arvioita arvonlisäverosta kertyvien omien varojen perusteen laskemisessa 1 päivästä tammikuuta 201331 päivään joulukuuta 2014, koska se ei kykene laskemaan tarkasti arvonlisäverosta kertyvien omien varojen perustetta direktiivin 2006/112/EY liitteessä X olevan B osan 9 kohdassa tarkoitetuille liiketoimille. Tällainen laskenta aiheuttaa todennäköisesti perusteettoman hallinnollisen rasitteen suhteessa vaikutukseen, joka tällaisilla liiketoimilla on Kroatian arvonlisäverosta kertyvien omien varojen perusteen kokonaismäärään. Kroatia kykenee suorittamaan laskennan tähän ryhmään kuuluvien liiketoimien likimääräisten arvioiden perusteella. Kroatialle olisi näin ollen annettava lupa arvonlisäverosta kertyvien omien varojen perusteen laskemiseen 1 päivästä tammikuuta 201331 päivään joulukuuta 2014 asetuksen (ETY, Euratom) N:o 1553/89 6 artiklan 3 kohdan toisen luetelmakohdan mukaisesti.
(3)
Tässä päätöksessä säädetyt toimenpiteet ovat omia varoja käsittelevän neuvoa-antavan komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Arvonlisäverosta kertyvien omien varojen perusteen laskemiseksi Kroatialla on lupa käyttää likimääräisiä arvioita 1 päivästä tammikuuta 201331 päivään joulukuuta 2014 seuraavien direktiivin 2006/112/EY liitteessä X olevassa B osassa tarkoitettujen liiketoimiluokkien osalta:
Rakennusmaan luovutukset (9 kohta).
2 artikla
Tätä päätöstä sovelletaan 1 päivästä tammikuuta 201331 päivään joulukuuta 2014.
3 artikla
Tämä päätös on osoitettu Kroatian tasavallalle.
Tehty Brysselissä 10 päivänä joulukuuta 2013.

Labels: 2
0
3
18
15